พอดีว่ากินยาปากมดลูกอักเสบ มีผลทำให้ประจำเดือนเลื่อนมั้ยคะ?
สวัสดีค่ะ โดยปกติการทานยาต่างๆ ที่ไม่ใช่ฮอร์โมนหรือมีฤทธิ์ของฮอร์โมน ก็จะไม่ได้มีผลต่อการมาของประจำเดือน ดังนั้น การทานยารักษาปากมดลูกอักเสบ วึ่งน่าจะเป็นยาปฏิชีวนะ ก็จะไม่ได้มีผลต่อการทำงานของรังไข่ และไม่ได้ทำให้ประจำเดือนมาช้าได้ อย่างไรก็ตาม หากมีโพรงมดลูกอักเสบร่วมด้วย ก็จะเป็นสาเหตุที่ทำให้ประจำเดือนไม่มาได้นอกจากนี้แล้ว หากที่ผ่านมา ได้มีเพศสัมพันธ์ ก็ควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนมาช้า ก็จะเกิดจากสาเหตุต่างๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น